
Abaújvár község közigazgatási területén
2026. október 15. és november 15. között

Tisztelt Ebtartók és Ebtulajdonosok!
Az állatok védelméről és kíméletéről szóló 1998. évi XXVIII. törvény 42/B. § (1) bekezdése elrendeli, hogy a települési önkormányzat ebrendészeti feladatainak ellátása érdekében, illetve a veszettség elleni oltás járványvédelmi vonatkozásaira való tekintettel 3 évente legalább egy alkalommal ebösszeírást végezzen.
Önkormányzatunk legutóbb 2023. évben végzett ebösszeírást.

Abaújvár község területén minden ebtulajdonos, illetve ebtartó az ebösszeíráskor köteles a törvényben meghatározott adatokat az önkormányzat rendelkezésére bocsátani. 
Ennek megfelelően az ebösszeíró adatlap kitöltése valamennyi ebtulajdonos és ebtartó számára KÖTELEZŐ!

Az ebek bejelentése történhet:
· személyesen, ügyfélfogadási időben a Gönci Közös Önkormányzati Hivatal 3895 Gönc, Kossuth Lajos utca 71. szám alatti épület Igazgatás is Szociális Osztályán illetve a Gönci Közös Önkormányzati Hivatal Abaújvári Ügyfélszolgálatán 3898 Abaújvár, Petőfi út 4. szám alatt leadva, 
· postai úton a Gönci Közös Önkormányzati Hivatal címére beküldve,
· elektronikusan, aláírást követően szkennelve a gonchivatal@wdsl.hu email címre beküldve.
Felhívom egyúttal a kutyatulajdonosok figyelmét, hogy:
· A korábbi ebösszeírásban bejelentett ebeket, 2026. évben ismét be kell jelenteni!
· Az ebtulajdonosok az ebösszeírást követően is kötelesek az adatokban bekövetkezett változásokat, írásban bejelenteni.
Azok az állattartók, akik nem tesznek eleget az Önkormányzat részére történő adatszolgáltatási kötelezettségüknek, állatvédelmi bírsággal sújthatók a hivatkozott törvény 43.§ (1) bekezdése alapján. A bírságot az állatvédelmi hatóság szabja ki az állatvédelmi bírságról szóló 244/1998. (XII. 31.) Korm. rendeletben foglaltak szerint.
Tisztelettel kérünk minden ebtartót/ebtulajdonost, hogy tegyenek eleget törvényi kötelezettségüknek, és segítsék munkánkat a kért információk megadásával, az ebösszeíró adatlap kitöltésével, és határidőn belül a hivatal részére történő megküldésével.
Gönc, 2026. október 06.
Együttműködésüket köszönöm!					Kozákné Bukszár Anna 

